«Հարսնաքար» ռեստորանային համալիրում տեղի ունեցած ողբերգական իրադարձությունները շարունակում են մնալ հասարակության ուշադրության կենտրոնում, ստեղծվել են տարբեր խմբեր, որոնք արդարացի պատիժ ու դատավարություն են պահանջում: Ու այս խորապատկերին շատերին է զարմացրել այն հանգամանքը, որ հանրապետության բժիշկները, բացառությամբ Քիթ-կոկորդ-ականջ բժիշկների ասոցիացիայի, ոչ ոք դատապարտող խոսքով հանդես չի եկել, ոչ ոք աջակցություն չի հայտնել գործընկերներին: Ավելին, ինչպես պարզեցինք, մի քանի օր առաջ` Բուժաշխատողի օրը, բժիշկներն Արամ Խաչատրյան համերգասրահում տոնական մեծ երեկո են ունեցել, որից հետո ուղևորվել են… «Հարսնաքար» և այստեղ իսկական կերուխում սարքել` աղմկոտ պարերով, երգերով, տաշիտուշիներով: Այն ռեստորանում, որտեղ չորս օր առաջ անխնա ծեծի էին ենթարկվել նրանց գործընկերները, ոտնահարվել էր բժշկի արժանապատվությունը, իսկ Վահե Ավետյանը մինչև օրս կռիվ է տալիս մահվան դեմ` հավանաբար դեռ երկար ժամանակ գտնվելով կոմային վիճակում: